Vides politikas pamatnostādņu 2021.-2027.gadam

4.pielikums

**Izziņa**

**par "Vides politikas pamatnostādnes 2021.-2027. gadam” projekta sabiedriskās apspriešanas laika posmā no 2021. gada 11. līdz 26. maijam ietvaros saņemtajiem priekšlikumiem**

|  |  |  |  |  |
| --- | --- | --- | --- | --- |
| **Nr.**  **p.k.** | **Lpp.** | **Esošā redakcija** | **Iebildumi/ priekšlikumi** | **VARAM viedoklis** |
|  | 9. | **Liepājas pilsēta** | |  |
| * pastiprināt valsts pārvaldes pārraudzību attiecībā uz pašvaldību zemes izmantošanas plānošanu un vides pakalpojuma sniegšanu | Nepieciešams precizēt, kā ar šo tiks nodrošināta “vides prasību izpildes nodrošināšanas un atbilstības uzlabošu un arī informētības uzlabošanu:  Izskatās, ka tiek plānots ierobežot/noteikt, kā pašvaldībām izmantot savu zemi, resursu? | Ņemts vērā.  Formulējums sniegts ESAO izstrādātajā Pārskatā.  Pasākumi ir plānoti III daļas Rīcību virzieni un uzdevumi 5., 6. un 7.rīcību virzienos u.c. |
|  | 13. | * Koncentrēt uzmanību uz dalītās savākšanas shēmas īstenošanu, lai palielinātu pārstrādes rādītājus; pēc tam — apsvērt iespēju ieviest *PAYT* (maksā, kad izmet) shēmas. | Šis princips – “maksā, kad izmet” nedarbojās, jo 70% Latvijas iedzīvotāju dzīvo daudzdzīvokļu mājās. Turklāt mērķis ir iekasēšana, nevis vides aizsardzība. | Ņemts vērā.  Formulējums sniegts EK vides politikas ieviešanas pārskatā Latvijai, savukārt detāli attiecīgās darbības ir jau plānotas AAVP2028. |
|  | 15. | * Publicēt informāciju par rezultātiem, kas gūti izpildes panākšanas darbībās un turpinājumpasākumos pēc konstatētiem savstarpējās atbilstības noteikumu pārkāpumiem nitrātu un dabas jomā; | *“Turpinājumpasākumos”* aizstāt ar citu vārdu, piemēram, *“veiktajos pasākumos”* | n/a  Formulējums sniegts EK vides politikas ieviešanas pārskatā Latvijai, oficiālajā tulkojumā. |
|  | 20 | **Latvijas kūdras asociācija** | | |
|  | Politikas rezultātus 1.2.2. un 1.2.3. papildināt ar vārdiem “par dabas resursu apsaimniekošanu”. Atbildīgās personas un sabiedrība ir jāizglīto ne tikai par vides aizsardzības jautājumiem, bet arī par dabas resursiem, t.sk. zemes dzīļu resursiem, - to apzināšanu, nozīmi, izmatošanu un aizsardzību. Darbs pie Kūdras ilgtspējīgas izmantošanas pamatnostādnes 2020.–2030. gadam parādīja, ka pat daļai vides speciālistu nav izpratnes par zemes dzīļu resursiem, bet plašai sabiedrībai šis izpratnes trūkst vēl vairāk. Ņemot vērā minēto, lūdzam politikas rezultātus izteikt šādā redakcijā:  1.2.2. Sagatavot mācību programmu par vides jautājumiem, par dabas resursu apsaimniekošanu, par nodarījumiem pret vidi ierēdņiem un amatpersonām Valsts administrācijās skolai  1.2.3. Informācijas sagatavošana dažādu nozaru profesionāliem lietotājiem par vides aizsardzības jautājumiem un par dabas resursu apsaimniekošanu. | Ņemts vērā. |
|  |  | Komentārs par ZDz kopumā | Zemes dzīļu izmantošanai būtu jāparedz atsevišķa nodaļa, jo pašlaik ar zemes dzīļu izmantošanu saistītie jautājumi izmētāti pa visu pamatnostādņu projektu, ir atsevišķi ar zemes dzīlēm saistīti rīcības virzienu un uzdevumi, bet pietrūkst visaptverošu, konceptuālu mērķu, piemēram:  - nodrošināt zemes dzīļu resursu sistemātisku apzināšanu;  - pilnveidot zemes dzīļu izmantošanas normatīvo regulējumu, mazinot iesaistīto iestāžu skaitu un ceļot to kapacitāti.  Šīs ir ļoti sasāpējušas problēmas, bet pamatnostādnes tās apiet. | Daļēji ņemts vērā.  Precizēti rīcības virzieni un paplašināti paredzētie pasākumi. |
|  | 21. | **Liepājas pilsēta** | | |
| 1.3.1. Izstrādāt un ieviest vides/dabas izglītības stratēģiju, tai skaitā pilnveidot dabas un vides informācijas centru infrastruktūru | Šādas stratēģijas izveide nav iekļauta dokumenta III sadaļā “Rīcības virzieni un uzdevumi”. Lūdzam skaidrot, par kādu stratēģiju šeit ir runa un kāpēc tādai jābūt atsevišķi no pārējiem plānošanas dokumentiem. Liepājas pašvaldības ieskatā jāizvairās no sadrumstalotības plānošanas dokumentos. | Ņemts vērā.  Pievienots pasākums III sadaļā 17.8. Vides / dabas izglītības stratēģijas ieviešana |
|  | 30. | palīdzēt pašvaldībām integrēt pielāgošanos klimata pārmaiņām savos zemes izmantošanas un attīstības plānos | Lūdzam precizēt terminus “zemes izmantošanas un attīstības plāni” atbilstoši spēkā esošajai teritorijas attīstības plānošanas likumdošanai. Zemes izmantošanas un apbūves noteikumus nosaka teritorijas plānojums, savukārt politikas plānošanas dokumenti ir attīstības programma, ilgtspējīgas attīstības stratēģija, nozaru plānošanas dokumenti. | Ņemts vērā.  Precizēts: “(…) palīdzēt pašvaldībām integrēt pielāgošanos klimata pārmaiņām savos teritorijas plānojumos un attīstības programmās (…)” Lai gan norādām, ka attiecīgais formulējums ir lietots ESAO Pārskata oficiālajā tulkojumā. |
|  | 34. | **Rezultatīvais rādītājs (RR)**  3.2.1. Izstrādātas un pilnībā vai daļēji ieviestas pašvaldību pielāgošanās klimata pārmaiņām stratēģijas  Bāzes gads - 2020  Bāzes gada vērtība – 2  2024. gads - Visām piekrastes pašvaldībām  2027. gads - Visām Latvijas pašvaldībām | Lūdzam skaidrot – vai no RR 3.2.1. izriet, ka 2020.gadā jau ir izstrādātas divas pašvaldību pielāgošanās klimata pārmaiņām stratēģijas? Ja jā, tad kur var ar tām iepazīties? | Skaidrojums: Jā, izriet. |
|  | 34. | 3.2.1. Izstrādātas un pilnībā vai daļēji ieviestas pašvaldību pielāgošanās klimata pārmaiņām stratēģijas[[1]](#footnote-1)  *Atbilstoši Teritorijas attīstības plānošanas likumam, vietējās (pašvaldību) klimata pielāgošanās stratēģijas tiek plānotas* ***kā pašvaldību attīstības programmu sastāvdaļa*** *(likuma 22.pants)* | Ja pašvaldībām ir izstrādāti ilgtspējīgas enerģētikas un klimata rīcības plāni, vai būtu vēl atsevišķi nepieciešama atsevišķa klimata pārmaiņu stratēģija? | Šis rezultatīvais rādītājs paredz pašvaldībām izstrādāt un ieviest pielāgošanās klimata pārmaiņām stratēģijas, kas ir pašvaldību attīstības programmu sastāvdaļa. |
|  | 36. | **Latvijas kūdras asociācija** | | |
|  | Redakcionāli jālabo sadaļas 4.1. pirmais teikums “…kā arī jautājumi par zemes dzīlēm, kūdru un derīgiem izrakteņiem.”. Esam pagodināti, ka kūdra izdalīta atsevišķi, bet norādām, ka arī kūdra ir derīgais izraktenis. Ierosinām šādu teikuma nobeiguma redakciju: “… kā arī jautājumiem par zemes dzīlēm, kūdru un citiem derīgajiem izrakteņiem.” 12. attēlā nav atsauces uz iepriekš minēto iegūto kūdras un minerālresursu apjomu. | Ņemts vērā.  4.1.nodaļas teksts ir redakcionāli mainīts, lai izskatāmajās jomās uzsvērtu tieši apries ekonomikas aspektus. |
|  | 41. | **Liepājas pilsēta** | | |
| mudināt pašvaldības palielināt maksu par sadzīves atkritumu apsaimniekošanu, lai nodrošināt pakalpojumu sniegšanas pilnīgu izmaksu atgūšanu piemērot *maksā kad izmet* (PAYT) sistēmas lielākajās pilsētās, lai nodrošinātu lielāku stimulu mājsaimniecībām piedalīties dalītā savākšanā; | Lai īstenotu šādu priekšlikumu, būtiski jāmaina normatīvi aktu regulējums.  Šobrīd normatīvais regulējums ir šāda “Pašvaldība publisko iepirkumu vai publisko un privāto partnerību regulējošos normatīvajos aktos noteiktajā kārtībā izvēlas atkritumu apsaimniekotāju, kurš veiks sadzīves atkritumu un mājsaimniecībās radīto būvniecības atkritumu savākšanu, pārvadāšanu, pārkraušanu, šķirošanu un uzglabāšanu attiecīgajā sadzīves atkritumu apsaimniekošanas zonā, par piedāvājuma izvēles kritēriju nosakot saimnieciski visizdevīgāko piedāvājumu”. | n/a  Teksts netiek mainīts, jo rekomendācija sniegta ESAO izstrādātajā Pārskatā. |
|  | 44. | **Latvijas kūdras asociācija** | | |
| PR 4.2. Politikas rezultāts: Ilgtspējīga resursu ieguve un patēriņš | Lūdzam kritiski izvērtēt politikas rezultātu “PR 4.2. Politikas rezultāts: Ilgtspējīga resursu ieguve un patēriņš”. Iegūto resursu apjomu nevar uzskatīt par politikas rezultātu. Politikas rezultāts būtu par zemes dzīļu resursiem iegūtās informācijas apjoms, nokartētās platības, izpētītas zemes dzīļu derīgās īpašības (ņemot vērā 7. rīcības virzienu par ģeotermālajiem resursiem),  sniegta informācija teritorijas attīstības plānotājiem un sabiedrībai vai tamlīdzīgi. | Skaidrojums: Ievērojot, ka zemes dzīļu izmantošana tiek skatīta to resursu efektivitātes skatupunkta, arī iegūto derīgo izrakteņu apjomu noteikti var skatīt kā politikas rezultātu, ja plānots strādāt pie tā, ka primāro izejvielu ieguves apjomi nepalielinās. |
|  |  |  | Sadaļā par bioloģisko daudzveidību minēts politikas rezultāts “6.2.4. Izstrādātas efektīvas zemes resursu pārvaldības vadlīnijas” un datu avots – DAP. Vai zemes resursu pārvaldība saistāma ar tikai ar bioloģisko daudzveidību? Tas ir daudz plašāks jautājums, uz ko norāda 93.lpp ietvertais pasākums “20.4. Izstrādātas efektīvas zemes resursu pārvaldības vadlīnijas”, kur kā atbildīgā norādīta VARAM. Ja šeit domāta īpaši aizsargājamo dabas teritoriju pārvaldība, tad rezultāts jāprecizē. Ja plānots rūpēties par zemes resursiem plašākā nozīmē, jāpilnveido pamatnostādņu struktūra, atrodot zemes izmantošanas jautājumiem atsevišķu vietu. | RR 6.2.4. ir specifiski saistīts ar bioloģisko daudzveidību, VARAM izstrādā politiku, tāpēc atbildīgais, arī pasākums 20.4. ir tieši vērsts uz ekosistēmas pakalpojumiem.  Dokumenta struktūras izvēle ir pamatota I sadaļā, tā ir saskaņota ar visām izstrādē iesaistītajām pusēm, šai posmā to nav iespējams mainīt. |
|  | 74. | **Liepājas pilsēta** | | |
| Lai pilnveidotu esošo piesārņoto un potenciāli piesārņoto vietu pārvaldības modeli, Valsts vides dienestam nepieciešams pārņemt savā pārraudzībā no LVĢMC Piesārņoto un potenciāli piesārņoto vietu reģistru. Šāds pārvaldības modelis nodrošinātu pilnvērtīgu piesārņoto un potenciāli piesārņoto vietu reģistra uzraudzību un tajā ietvertās informācijas aktualizāciju, kā arī iedzīvotājiem būtu pieejama aktuālā informācija par zemes stāvokli un pašvaldībām - informācija, kas nepieciešama teritorijas attīstības plānošanai. | Nav saprotams šādas formālas “rokādes” pamatojums. Reģistra nodošana no vienas VARAM padotības iestādes citai VARAM padotības iestādei pati par sevi neko nedos. Informācija arī šobrīd ir publiski pieejama. | Nevaram piekrist komentāram, jo šobrīd piesārņoto un potenciāli piesārņoto vietu pārvaldība, kas ietver dažādus procesus, sākot ar šo vietu reģistrāciju, pēc tam piesārņoto vietu izpēti un sanāciju, plānots nodot vienas institūcijas pārziņā (VVD). Šobrīd reģistrs ir LVĢMC pārziņā, bet tālākie procesi VVD. |
|  | 81. | 2.6. Integrēt klimata pārmaiņu jautājumus formālās izglītības saturā un sistēmā (bērnudārzs, skola, augstskola. | Lūdzam izvērtēt iespēju esošo redakciju precizēt sekojošā redakcijā: *2.6. Integrēt klimata pārmaiņu jautājumus formālās* ***un neformālās*** *izglītības saturā un sistēmā (bērnudārzs, skola, augstskola****, nevalstiskā sektora organizācijas, jauniešu centri).*** | Konceptuāli atbalstāms priekšlikums.  Vienlaikus šeit svarīgs par pasākuma galvenā atbildīgā (IZM) redzējums un apsvērumi. |
|  | 81. | 2.7. Izstrādāt un ieviest studiju kursu pašvaldībām un pilsētām par klimata pārmaiņu mazināšanu un pielāgošanos | Ja plānots studiju kurss, tad tam jābūt sadarbībā arī ar Izglītības ministriju. Arī formulējums *“…studiju kursu pašvaldībām un pilsētām…”* jāprecizē iespējams šādā redakcijā *“…studiju kursu pašvaldību darbiniekiem, speciālistiem..”* (arī pilsētas ir pašvaldības un nezin, kur un kā studēs pašvaldības un pilsētas. | Daļēji nemts vērā, veikti redakcionāli precizējumi  Paredzēts izstrādāt un ieviest e-mācību kursu pašvaldību darbiniekiem par klimata pārmaiņu mazināšanu un pielāgošanos tām. Ņemot vērā, ka e-mācību kurss netiks veidots kā formālās izglītības programma, bet gan kā profesionālās pilnveides e-mācību kurss, sadarbība ar IZM nav paredzēta. |
|  | 82. | 4.1. Izstrādāt un ieviest uz risku izvērtējumiem balstītas pašvaldību pielāgošanās klimata pārmaiņām stratēģijas | Lūdzam sniegt kādu metodisku atbalstu/skaidrojumu par to, kā tieši klimata pārmaiņu stratēģijas paredzēts iekļaut pašvaldību attīstības plānošanas dokumentos. Vai jāparedz noteikts skaits investīciju projektu, vai jābūt atsevišķai prioritātei, rīcību virzienam, uzdevumam, darbībai u.tml.  Jautājums ir aktuāls, jo VARAM metodisko ieteikumu attīstības programmas izstrādei projektā (š.g. martā pašvaldībām nosūtīts komentēšanai) nav iekļauta informācija par to, kā attīstības programmās būtu jānodala klimata pārmaiņu tematika. Tieši pretēji – saskaņā ar 38.punktu minēts, ka ietekme uz klimatu ir izvērtējama kā horizontāls jautājums visās attīstības programmās iekļautajās jomās. | VARAM strādā pie pašvaldību attīstības programmu metodiskajiem ieteikumiem, vienlaikus informējam, ka tajos nav noteikts investīciju projektu skaits. Piekrītam, ka klimata mērķi ir integrējami visās attīstības programmās, vienlaikus šo mērķu horizontālā integrēšana nemazina nepieciešamību pašvaldībām izstrādāt uz risku izvērtējumu balstītas pielāgošanās klimata pārmaiņām stratēģijas. |
|  | 82. | 4.1. Izstrādāt un ieviest uz risku izvērtējumiem balstītas pašvaldību pielāgošanās klimata pārmaiņām stratēģijas | Šādu izvērtējumu un programmu izstrādei jāparedz arī LVAF vai ES fondu līdzfinansējuma iespējas, tikai pašvaldības budžetos atrast šādu līdzekļus nebūs iespējams. | Klimata pārmaiņu stratēģija tiek plānota kā pašvaldību attīstības programmu sastāvdaļa, līdz ar to specifisks valsts budžeta vai ES finansējums netiek plānots. |
|  | 82., 93., 94. | 4.1. Izstrādāt un ieviest uz risku izvērtējumiem balstītas pašvaldību pielāgošanās klimata pārmaiņām stratēģijas  4.2. Izstrādāt uz risku izvērtējumiem balstītas tautsaimniecības nozaru pielāgošanās klimata pārmaiņām stratēģijas, plānus vai vadlīnijas  20.3. Zaļās infrastruktūras elementu un risinājumu izvērtējums un integrēšana teritorijas attīstības plānošanas dokumentos visos plānošanas līmeņos  22.1. Uzlabot lietus notekūdeņu apsaimniekošanas sistēmu pilsētās un apdzīvotās vietās, izstrādājot vietējo pašvaldību pielāgošanās stratēģiju izstrādi  40.1. Piejūras pašvaldībām izstrādāt rīcības plānus jūru piesārņojošo atkritumu apsaimniekošanai | Vai šie rīcības plāna punkti nav apvienojami pēc būtības? Būtu tikai loģiski, ja vietēja līmeņa pielāgošanās klimata pārmaiņu stratēģijas ietvertu konkrētus risinājumus (zaļā infrastruktūra, notekūdeņu apsaimniekošana, u.c. risinājumus, ko paredz plāna punkti 20.3., 22.1.). Liepājas pašvaldības ieskatā jāizvairās no sadrumstalotības plānošanas dokumentos.  Nepieciešami arī redakcionāli precizējumi:  4.1. punktā *“izvērtējumiem”* aizstāt ar *“izvērtējumu”*  22.1. punkta otrā teikuma daļā: *“[…], izstrādājot vietējo pašvaldību pielāgošanās stratēģijas”* | Daļēji ņemts vērā, dokumentā veikti redakcionāli precizējumi.  Pašvaldību un tautsaimniecības nozaru pielāgošanās stratēģijas ir atsevišķi politikas plānošanas dokumenti. Ne visas pašvaldības un tautsaimniecības nozares izstrādās savas pielāgošanās klimata pārmaiņām stratēģijas, tāpēc zaļās infrastruktūras risinājumu integrēšana un citi minētie pasākumi ir integrējami un realizējami arī ārpus pielāgošanās klimata pārmaiņām stratēģijām. |
|  | 85. | 9.1. Paplašināt pieslēgumu skaitu pie centralizētajām un lokālajām siltumapgādes sistēmām, sniedzot finansiālu atbalstu | Lūdzam izvērtēt iespēju esošo redakciju precizēt sekojošā redakcijā:  *9.1. Paplašināt* ***jaunu*** *pieslēgumu skaitu pie centralizētajām un lokālajām siltumapgādes sistēmām* ***un veicināt novecojušo un neefektīvo lokālo un individuālo apkures sistēmu atjaunošanu****, sniedzot finansiālu atbalstu* | Ņemts vērā |
|  | 85. | 9. RV. Samazināt gaisu piesārņojošo vielu emisijas enerģijas ražošanas sektorā | Lūdzam skaidrot, vai definējot uzdevumus gaisa piesārņojošo vielu emisiju samazināšanai enerģijas ražošanas sektorā tika vērtēta arī tāda uzdevuma iekļaušana, kas sekmē siltumenerģijas atkārtotu izmantošanu – **ventilācijas ar rekuperācijas sistēmas izbūve?** | Vides aizsardzības tiesību akti nosaka operatoriem saistošas prasības attiecībā uz pieļaujamajām gaisu piesārņojošo vielu emisijām. Operators savukārt pats var izvēlēties vispiemērotākās tehnoloģijas un iekārtas, lai noteiktās emisiju prasības nepārsniegtu. Uzņēmumam pašam būtu jābūt ieinteresētam siltumenerģijas atkārtotā izmantošanā, lai tādā veidā samazinātu radītās izmaksas. |
|  | 86. | 9.4. Pilnveidot uzskaiti un samazināt piesārņojumu, ko rada mājsaimniecībās izmantotās apkures iekārtas, sniedzot finansiālu un informatīvu atbalstu iedzīvotājiem | Lūdzam izvērtēt iespēju esošo redakciju precizēt sekojošā redakcijā:  *9.4. Pilnveidot uzskaiti* ***izstrādājot risinājumu informācijas uzkrāšanai*** *un samazināt piesārņojumu, ko rada mājsaimniecībās izmantotās apkures iekārtas, sniedzot finansiālu un informatīvu atbalstu iedzīvotājiem.* | Ņemts vērā |
|  | 86. | 10.2. Uzlabot un modernizēt esošo gaisa kvalitātes monitoringa tīklu un efektīvāk izmantot gaisa kvalitātes modelēšanu nacionālā līmenī, gaisa kvalitātes novērtēšanai | Monitorings un datu uzturēšana ir valsts funkcija, līdz ar to svītrojams paredzamais pašvaldību finansējums . | Nevaram piekrist, jo, piemēram, Rīgas dome veic papildus gaisa kvalitātes mērījumus savā pašvaldībā, jo valstij pieejamie resursi ļauj nodrošināt tikai minimālo nepieciešamo monitoringa staciju skaitu, ko nosaka ES prasības. Pie atbildīgajiem minētas nevis visas pašvaldības, bet "attiecīgās" |
|  | 86. | 10.3. Atjaunot un pilnveidot piesārņojošo vielu emisiju datu bāzes.  Valsts un **pašvaldības finansējums**, ES fondu finansējums | Monitorings un datu uzturēšana ir valsts funkcija, līdz ar to svītrojams paredzamais pašvaldību finansējums. | Ņemts vērā |
|  | 87. | 10.6. Nodrošināt savlaicīgu un efektīvu gaisa kvalitātes rīcības plānu izstrādi un īstenošanu pašvaldībās | Lūdzam izvērtēt iespēju esošo redakciju precizēt sekojošā redakcijā:  *10.6. Nodrošināt savlaicīgu un efektīvu gaisa kvalitātes rīcības plānu izstrādi un īstenošanu pašvaldībās****, sniedzot finansiālu atbalstu.*** | **Nav ņemts vērā**.  VARAM pieejamā finansējuma apjoms ir ierobežots. Iepriekš bijām gatavi sniegt atbalstu tām pašvaldībām, Rēzekne un Liepāja, kurām ir ierobežots finansējums no vides aizsardzības fonda.  VARAM primāri jānodrošina finansējums nacionālā gaisa piesārņojuma samazināšanas plāna izstrādei, tāpēc uzskatām, ka pašvaldībām savu vietējo rīcības plānu izstrādei būtu jāmeklē savos vides aizsardzības fondos nepieciešamais finansējums. Turklāt šādu rīcības plāni izstrāde var tikt veikta tikai reizi 5 gados. |
|  | 89. | 14.4.Savvaļas dzīvnieku glābšanas un rehabilitācijas normatīvā regulējuma Pilnveidošana | *“Pilnveidošana”* aizstāt ar *“pilnveidošana”* (redakcionāls precizējums). | Ņemts vērā. |
|  | 90. | 15. RV. Pilnveidot ES nozīmes aizsargājamo dabas teritoriju Natura 2000 tīklu, balstoties uz sugu un biotopu izplatības kartēšanā iegūtajiem datiem, kā arī ņemot vērā jaunāko zinātnisko pētījumu un monitoringa datus | Lūdzam skaidrot, vai 15. RV uzdevumi iekļauj sevī arī jaunu dabas aizsardzības plānu izstrādi īpaši aizsargājamām dabas teritorijām? | 15.RV uzdevumi neiekļauj jaunu DA plānu izstrādi, taču iekļauj dabas aizsardzības plānošanas sistēmas izvērtēšanu un uzlabošanu. |
|  | 91. | 17. RV. Bioloģiskās daudzveidības saglabāšanas pasākumu integrēšana tautsaimniecības nozarēs | Lūdzam skaidrot, vai 17. RV uzdevumi attiecināmi arī uz publisko ārtelpu piekrastes zonā, konkrētāk krasta kāpu biotopu saglabāšanu un īpaši izteiktas antropogēnās slodzes mazināšanas nepieciešamību uz kāpām pilsētās un citās blīvāk apdzīvotās vietās? | Daļa 17.RV pasākumu attiecināmi uz jebkuru tautsaimniecības nozari, biotopu saglabāšanas un infrastruktūras nepieciešamība piekrastē saistāma arī ar 17.7.pasākumu. |
|  | 91. | 17.6. Dabas Tūrisma un atpūtas produktu attīstības atbalsts un veicināšana | *“Tūrisma”* aizstāt ar *“tūrisma”* (redakcionāls precizējums). | Ņemts vērā. |
|  | 91. | 17.7 Sagatavot Nacionālo dabas tūrisma attīstības plānu/Nacionālo dabas tūrisma infrastruktūras telpisko plānojumu | Kāds ir pamatojums šāda plāna izstrādei? Katrai īpaši aizsargājamai dabas teritorijai (ĪADT) ir savs Dabas aizsardzības plāns. Pamatnostādnēs nekur nav redzams plašāks apraksts par šāda plāna izstrādes nepieciešamību, kā arī nav informācijas, ka to prasītu, piemēram, ES fondu nosacījumi. | ĪADT dabas aizsardzības plāns tiek izstrādāts katrai teritorijai, tajā tūrisma jautājumi tiek risināti tikai saistībā ar konkrēto teritoriju. Nacionālo dabas tūrisma attīstības plānu/Nacionālo dabas tūrisma infrastruktūras telpisko plānojums paredzēts kā nacionāla līmeņa dokuments, kompleksi vērtējot visu teritoriju. |
|  | 93. | 20.3. Zaļās infrastruktūras elementu un risinājumu izvērtējums un integrēšana teritorijas attīstības plānošanas dokumentos visos plānošanas līmeņos | Lūdzam izvērtēt iespēju esošo redakciju precizēt sekojošā redakcijā:  *20.3. Zaļās infrastruktūras elementu un risinājumu izvērtējums un integrēšana teritorijas attīstības plānošanas dokumentos visos plānošanas līmeņos,* ***sniedzot finansiālu atbalstu teritorijas attīstības plānošanas dokumentos iekļautajiem pasākumiem.*** | Nav ņemts vērā.  Investīciju atbalsts šī pasākuma ietvaros nav paredzēts. |
|  | 94. | 22. RV. Uzlabot lietus notekūdeņu apsaimniekošanas sistēmu pilsētās un apdzīvotās vietās, izstrādājot vietējo pašvaldību pielāgošanās stratēģijas un īstenojot tās | Lūdzam skaidrot, vai 22. RV iekļauj finansiālu atbalstu lietus notekūdeņu apsaimniekošanas sistēmu un tās infrastruktūras izbūves/pārbūves darbiem pilsētās un apdzīvotās vietās ar mērķi īstenot pretplūdu pasākumus vides kvalitātes un iedzīvotāju drošības nodrošināšanai? | Piedāvātais pasākums paredz finansiāla atbalsta sniegšanu lietus notekūdeņu apsaimniekošanas sistēmu izbūvei. |
|  | 95. | 24. RV. Ūdens resursu ieguves risku novērtēšana, resursu izmantošanas lietderības un lietus ūdeņu izmantošana mājsaimniecībās | Lūdzam izvērtēt iespēju iekļaut papildus uzdevumu 24. RV:  ***Ūdensapgādes ārējo inženiertīklu izbūve un pārbūve****, lai iedzīvotāju īpatsvars, kas saņem nekaitīguma un kvalitātes prasībām atbilstošu dzeramo ūdeni no centralizētās ūdensapgādes sistēmas Latvijā sasniegtu 100%.* | Ņemts vērā.  Teksts papildināts, taču kā finansējuma avots būs pašvaldību / ūdenssaimniecības pakalpojumu sniedzēju līdzekļi, jo ES fondu līdzekļi šādam mērķim 2021.-2027. gadā nav plānoti. |
|  |  | **Rīgas ūdens** | | |
|  | 24.rīcības virziena *Ūdens resursu ieguves risku novērtēšana, resursu izmantošanas lietderības un lietus ūdeņu izmantošana mājsaimniecībās*uzdevumam nr.24.4.*Veicināt un popularizēt dzeramā ūdens brīvu pieejamību* pie atbildīgajām institūcijām būtu jānorāda arī pašvaldības. | Ņemts vērā. |
|  |  |  | Lūdz precizēt vai šajā dokumentā tiks noteikti sasniedzamie ūdens zudumu robežsliekšņi 2024.gadā un 2027.gadā, ja 24.rīcības virzienā *Ūdens resursu ieguves risku novērtēšana, resursu izmantošanas lietderības un lietus ūdeņu izmantošana mājsaimniecībās*  ūdenssaimniecības pakalpojuma sniedzējiem tiek noteikts uzdevums nr.24.4 *Novērtēt zudumus centralizētajās ūdensapgādes sistēmās un izstrādāt plānus zudumu mazināšanai.* | Ņemts vērā, rādītāji ir iekļauti |
|  |  | 25. RV *Notekūdeņu dūņu ilgtspējīgas apsaimniekošanas sistēmas izveidošana* uzdevumam | nr.25.3. *Projektu veidā ieviest piemērotākos risinājumus biogēnu pārstrādei un atgūšanai* nepieciešams precizēt vai šim pasākumam būs pieejami ES fondu līdzekļi, kā arī vai tie būs pieejami ūdenssaimniecības pakalpojuma sniedzējiem. | Ņemts vērā.  Par pasākumu atbildīgo uzskaitījums papildināts ar ūdenssaimniecības pakalpojumu sniedzējiem. Mums nav informācijas, ka šādam mērķim būtu paredzēts ES fondu finansējums. |
|  | 99. | **Liepājas pilsēta** | | |
| 29.1. Videi draudzīgu meliorācijas risinājumu demonstrēšana un īstenošana | Lūdzam precizēt, vai 29.1. uzdevumā plānotā videi draudzīgu meliorācijas risinājumu demonstrēšana un īstenošana attiecinām uz meža teritorijām meža ražības paaugstināšanas un audzes kvalitātes uzlabošanai, saglabājot un uzlabojot meža ilgtermiņa ieguldījumu globālajā oglekļa apritē, uzturot bioloģisko daudzveidību un nodrošinot klimata pārmaiņu mazināšanu. | Pasākums 29.1. ir Zemkopības ministrijas pārziņā, tomēr vēršam uzmanību, ka pasākums ir iekļauts zem rīcības virziena Ilgtspējīgas lauksaimniecības, mežsaimniecības un zivsaimniecības un ostu politikas īstenošana, lai samazinātu ūdens vidē novadīto piesārņojumu. |
|  | 80.-114. | III. Rīcības virzieni un uzdevumi | Lūdzam skaidrot, vai definējot Vides politikas pamatnostādņu 2021.-2027. gadam rīcības un uzdevumus tika vērtēta arī viena no galvenajām ES 2021. – 2027. plānošanas perioda noteiktajām prioritātēm – virzība uz digitālo transformāciju?  Lūdzam izvērtēt iespēju iekļaut III nodaļā atbilstošu uzdevumu:  ***Publiskā sektora sniegto pakalpojumu digitālā transformācija, samazinot sabiedrības ietekmi uz klimata pārmaiņām.***  Pakalpojumu digitālai transformācijai ir pozitīva netieša ilgtermiņa ietekme uz vidi, no tās ir atkarīga cilvēku migrācijas intensitāte dažādu pakalpojumu saņemšanai. Digitālu pakalpojumu risinājumu ieviešana veicina resursu saglabāšanu un samazina nepieciešamību pēc transporta pakalpojumiem, tādā veidā samazinot gaisu piesārņojošo vielu emisijas transporta sektorā. | Konceptuāli atbalstāms.  Tomēr jāņem vērā, ka publiskā sektora digitālie risinājumi ir iekļauti jau citos apstiprinātajos plānošanas dokumentos (Digitālās transformācijas pamatnostādnēs 2021.-2027. gadam, AAVP2028 u.c.) un iestāžu stratēģijās |
|  | 105. | 40.1. Piejūras pašvaldībām izstrādāt rīcības plānus jūru piesārņojošo atkritumu apsaimniekošanai | Nebūtu jāizstrādā atsevišķi šādi plāni, bet ir iekļaujama kā sadaļa, izstrādājot reģionālos atkritumu apsaimniekošanas plānus, kur tas ir attiecināms. | Ņemts vērā.  Teksts ir redakcionāli precizēts. |
|  |  | **biedrība “Baltijas ogļūdeņražu izpētes un ieguves asociācija”** | | |
| 7. rīcības virziens: "Ģeotermālo resursu izpēte un izmantošanas veicināšana" | Asociācija iesniedz priekšlikumu par ģeotermālo urbumu veikšanu. Asociācija vēlas atgādināt, ka Latvijas vides ģeoloģijas un meteoroloģijas centra datu bāzē jau ir daudzi pētījumi par ģeotermālā potenciāla novērtējumu, ko būtu iespējams lietderīgi izmantot turpmākajai ģeotermālās enerģijas attīstībai Latvijā. | **Daļēji ņemts vērā.**  Precizēts 7.rīcības virziens: "Nodrošināt lēmumu pieņēmējus ar aktuālu ģeoloģisko informāciju".LVĢMC nav datubāzes, kur mērķtiecīgi tiek apkopota informācija par ģeotermālā potenciāla novērtējumu. Ir pieejami Valsts ģeoloģijas fonda materiāli.  Valsts atbalsta pasākumi un to plānošana enerģētikas jomā (tai skaitā ģeotermālās enerģijas izmantošana) primāri ir Ekonomikas ministrijas kompetencē. |
|  |  | 5. Rīcības virziena 5.3. pasākums: “Noteikt kritērijus realizācijai derīgiem dabas resursiem, kas iegūti būvniecības procesā (no būvbedrēm), un to realizācijas kārtību, veicot nepieciešamās izmaiņas normatīvajos aktos” | Asociācija vēlas norādīt, ka šis priekšlikums nozīmē jebkuram rakšanas darbu veicējam, neatkarīgi ne no darbu veikšanas vietas zemes virsējo kārtu raksturlielumiem, ne darbu apjoma, uzlikt par pienākumu plānot izrakto materiālu pārdošanu. Nav redzams šī priekšlikuma pamatojums, kā arī nav saprotams, uz kādu datu pamata tas ir tapis un kādu prognozējamo ietekmi tas varētu radīt, tāpēc nav atbalstāmi sasteigti un nepārdomāti priekšlikumi. Turklāt, daudzos gadījumos materiālu pārdošana būtu grūti īstenojama un nekādi neveicinātu resursu efektīvu izmantošanu. | **Nav ņemts vērā.**  Rīcības virziena 5.3. pasākums neuzliek par pienākumu jebkuram rakšanas darbu veicējam, neatkarīgi ne no darbu veikšanas vietas zemes virsējo kārtu raksturlielumiem, ne darbu apjoma, plānot izrakto materiālu pārdošanu. Paskaidrojam, ka jau šobrīd ir spēkā regulējums, kas dod iespēju derīgo izrakteņu ieguvējam, ja derīgie izrakteņi iegūti pazemes un virszemes būvju būvniecības, tajā skaitā dīķu un citu ūdenstilpju ierīkošanas, virszemes ūdensobjektu gultnes tīrīšanas vai padziļināšanas rezultātā, un tos paredzēts realizēt, saņemt dabas resursu lietošanas atļauju. Piemēram, liela objekta būvniecības laikā iegūtais materiāls, ja būvnieks to nav iecerējis realizēt pārdodot, tiek uzskatīts par atkritumiem un attiecīgi arī apglabāts, samaksājot par to paaugstinātu dabas resursu nodokli. Ar plānotajiem grozījumiem aprites ekonomikas kontekstā tiek paredzēts izveidot kritērijus, pēc kuriem persona varētu šos resursus legālā veidā nodot citai persona, kura, samaksājot dabas resursu nodokli, tos var realizēt.  5.3. pasākumā paredzētās darbības tiek ietvertas 5.1. pasākumā. |
|  |  | **Biedrība “Baltijas ģeologu asociācija”** | | |
|  |  | 5. Rīcības virziena 5.3. pasākums: “Noteikt kritērijus realizācijai derīgiem dabas resursiem, kas iegūti būvniecības procesā (*no būvbedrēm*), un to realizācijas kārtību, veicot nepieciešamās izmaiņas normatīvajos aktos” | Asociācijas ieskatā nav pieļaujams uzlikt par pienākumu ikviena būvprojekta attīstītājam vai piemājas dīķa rakšanas darbu veicējam, neatkarīgi no projekta apjoma, un zemes virsējās kārtas raksturlielumiem, plānot materiālu pārdošanu. | **Nav ņemts vērā.**  Rīcības virziena 5.3. pasākums neuzliek par pienākumu jebkuram rakšanas darbu veicējam, neatkarīgi ne no darbu veikšanas vietas zemes virsējo kārtu raksturlielumiem, ne darbu apjoma, plānot izrakto materiālu pārdošanu. Paskaidrojam, ka jau šobrīd ir spēkā regulējums, kas dod iespēju derīgo izrakteņu ieguvējam, ja derīgie izrakteņi iegūti pazemes un virszemes būvju būvniecības, tajā skaitā dīķu un citu ūdenstilpju ierīkošanas, virszemes ūdensobjektu gultnes tīrīšanas vai padziļināšanas rezultātā, un tos paredzēts realizēt, saņemt dabas resursu lietošanas atļauju. Piemēram, liela objekta būvniecības laikā iegūtais materiāls, ja būvnieks to nav iecerējis realizēt pārdodot, tiek uzskatīts par atkritumiem un attiecīgi arī apglabāts, samaksājot par to paaugstinātu dabas resursu nodokli. Ar plānotajiem grozījumiem aprites ekonomikas kontekstā tiek paredzēts izveidot kritērijus, pēc kuriem persona varētu šos resursus legālā veidā nodot citai persona, kura, samaksājot dabas resursu nodokli, tos var realizēt.  5.3. pasākumā paredzētās darbības tiek ietvertas 5.1. pasākumā. |
|  |  | 7. rīcības virziens: "Ģeotermālo resursu izpēte un izmantošanas veicināšana" | Asociācija lūdz vides politikas mērķos iekļaut ģeotermālās enerģijas izpēti un plānot valsts atbalstu ģeotermālo resursu apzināšanai, kā arī izmantošanas uzsākšanai perspektīvajos Latvijas reģionos. | **Nav ņemts vērā.**  Valsts atbalsta pasākumi un to plānošana enerģētikas jomā (tai skaitā ģeotermālās enerģijas izmantošana) primāri ir Ekonomikas ministrijas kompetencē.  Precizēts 7.rīcības virziens: "Nodrošināt lēmumu pieņēmējus ar aktuālu ģeoloģisko informāciju". |
|  |  | **Biedrība “Latvijas Nacionālā Ģeotermālā asociācija”** | | |
| 7.rīcības virziena 7.1. pasākums “Veikt ģeotermālā potenciāla novērtējumu” | Nav nepieciešams veikt atkārtotu ģeotermālās enerģijas novērtējuma veikšanu, jo LVĢMC datu bāzē pietiekošā apjomā ir jau iepriekš veiktie pētījumi un novērtējums jau ir veikts. | **Nav ņemts vērā.**  LVĢMC šobrīd nav šādas datubāzes, kur mērķtiecīgi būtu apkopota informācija par ģeotermālā potenciāla novērtējumu. Ir pieejami Valsts ģeoloģijas fonda materiāli. |
|  |  | 7. rīcības virziens: "Ģeotermālo resursu izpēte un izmantošanas veicināšana" | Papildināt Pamatnostādnes ar jaunu pasākumu, kas ietvertu ģeotermālo urbumu veikšanu, lai noteiktu maksimāli iespējamā ūdens daudzuma ieguvi no katra urbuma un atpakaļsūknēšanas iespējas kolektorslānī. Izmantojot iegūtos ģeoloģiskos un hidroģeoloģiskos parametrus, nepieciešams veikt tehniski-ekonomiskus aprēķinus, lai attiecīgi veiktu ģeotermālo staciju siltumenerģijas ražošanai projektēšanu un ierīkošanu katrā no norādītajām ģeotermālās anomālijas vietām. | **Nav ņemts vērā.**  Valsts atbalsta pasākumi un to plānošana enerģētikas jomā (tai skaitā ģeotermālās enerģijas izmantošana) primāri ir Ekonomikas ministrijas kompetencē.  Precizēts 7.rīcības virziens: "Nodrošināt lēmumu pieņēmējus ar aktuālu ģeoloģisko informāciju". |

1. Atbilstoši Teritorijas attīstības plānošanas likumam, vietējās (pašvaldību) klimata pielāgošanās stratēģijas tiek plānotas kā pašvaldību attīstības programmu sastāvdaļa (likuma 22.pants) [↑](#footnote-ref-1)